2021. gada 17. augustā Rīkojums Nr. 574

Rīgā (prot. Nr. 56 25. §)

**Par apropriācijas pārdali**

1. Atbalstīt apropriācijas pārdali 2021. gadam Veselības ministrijas budžeta programmu un apakšprogrammu ietvaros starp budžeta izdevumu kodiem atbilstoši ekonomiskajām kategorijām, tai skaitā:
   1. apakšprogrammā 39.03.00 "Asins un asins komponentu nodrošināšana" samazināt izdevumus precēm un pakalpojumiem 145 672 *euro* apmērā un palielināt izdevumus pamatkapitāla veidošanai 145 672 *euro* apmērā, lai Valsts asinsdonoru centrs iegādātos asins komponentu separatorus (96 800 *euro*), ātrās saldēšanas iekārtu (4 840 *euro*), saldētavu (19 965 *euro*) un transportlīdzekli pasažieru un asins komponentu pārvadāšanai (24 067 *euro*);
   2. apakšprogrammā 39.04.00 "Neatliekamā medicīniskā palīdzība" samazināt izdevumus atlīdzībai 3 540 *euro* apmērā, izdevumus precēm un pakalpojumiem 114 186 *euro* apmērā un palielināt izdevumus sociāla rakstura maksājumiem un kompensācijām 3 540 *euro* apmērā, lai nodrošinātu pabalsta izmaksas tuviniekiem Neatliekamās medicīniskās palīdzības dienesta darbinieku nāves gadījumā, un izdevumus pamatkapitāla veidošanai 114 186 *euro* apmērā, lai Neatliekamās medicīniskās palīdzības dienests nodrošinātu B tipa operatīvā medicīniskā transportlīdzekļa iegādi;
   3. apakšprogrammā 39.07.00 "Antidopinga politikas īstenošana" samazināt izdevumus precēm un pakalpojumiem 11 414 *euro* apmērā un palielināt izdevumus pamatkapitāla veidošanai 11 414 *euro* apmērā, lai Latvijas Antidopinga birojs nodrošinātu arhīvu plauktu sistēmu (10 907 *euro*) un biroja uzgaidāmās telpas atpūtas komplekta iegādi (507 *euro*);
   4. apakšprogrammā 45.01.00 "Veselības aprūpes finansējuma administrēšana un ekonomiskā novērtēšana" samazināt izdevumus pamatkapitāla veidošanai 84 682 *euro* apmērā un palielināt izdevumus precēm un pakalpojumiem 84 682 *euro* apmērā, lai Nacionālais veselības dienests nodrošinātu samaksu par e-darbnespējas lapu moduļa funkcionalitātes papildināšanas darbiem (10 847 *euro*) un informācijas sistēmas "Veselības aprūpes finansēšanas likums" uzturēšanas un pilnveidošanas darbiem (73 835 *euro*);
   5. programmā 97.00.00 "Nozares vadība un politikas plānošana" samazināt izdevumus precēm un pakalpojumiem 48 775 *euro* apmērā un palielināt izdevumus pamatkapitāla veidošanai 48 775 *euro* apmērā, lai Veselības ministrija iegādātos dokumentu vadības sistēmas "Namejs" papildu moduli "Arhīvs" (24 200 *euro*), darba galdus (5 896 *euro*), portatīvos datorus (10 327 *euro*), ugunsdrošu skapi personāla vajadzībām (2 612 *euro*), komunikācijas vadu testeru (573 *euro*), *Microtik* datu pārraides iekārtas (2 896 *euro*) un NATO informācijas drošības prasībām atbilstošu datoru (2 271 *euro*).

2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

Ministru prezidents A. K. Kariņš

Veselības ministrs D. Pavļuts